CELEX: 62017TN0243
Language: et
Date: 2017-04-24 00:00:00
Title: Kohtuasi T-243/17: 24. aprillil 2017 esitatud hagi – Ecolab Deutschland já Lysoform Dr. Hans Rosemann versus ECHA

10.7.2017   
            
            
               ET
            
            
               Euroopa Liidu Teataja
            
            
               C 221/31
            
         24. aprillil 2017 esitatud hagi – Ecolab Deutschland já Lysoform Dr. Hans Rosemann versus ECHA
   (Kohtuasi T-243/17)
   (2017/C 221/44)
   Kohtumenetluse keel: inglise
   
      Pooled
   
   
      Hagejad: Ecolab Deutschland GmbH (Monheim, Saksamaa) ja Lysoform Dr. Hans Rosemann GmbH (Berliin, Saksamaa) (esindajad: advokaadid K. Van Maldegem, M. Grunchard ja P. Sellar)
   
      Kostja: Euroopa Kemikaaliamet
   
      Nõuded
   
   Hagejad paluvad Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada Euroopa Kemikaaliameti otsus kanda äriühing Sasol Chemie GmbH & Co. KG toimeaine 1-propanool tarnijana määruse nr 528/2012 (1) artikli 95 lõikes 1 osutatud nimekirja, mis puudutab tooteliike 1, 2 ja 4;
            
         
               —
            
            
               mõista käesoleva menetluse kulud välja kemikaaliametilt.
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Esimene väide, et rikutud on määruse nr 528/2012 artikli 95 lõike 1 teist lõiku
               
                           —
                        
                        
                           Hagejad väidavad, et kemikaaliamet ei ole järginud õigusaktidest tulenevaid tingimusi, mis on ette nähtud selliste äriühingute nagu Sasol kandmisel määruse nr 528/2012 artiklis 95 osutatud nimekirja, sest Sasolil ei olnud võimalik esitada kemikaaliametile toimeaine täielikku toimikut. Hagejate väitel ei saanud see toimik sisaldada Comet Assay katset või andmekasutusluba, mis annaks õiguse sellele katsele viidata.
                        
                     
         
               2.
            
            
               Teine väide, et rikutud on diskrimineerimiskeelu põhimõtet
               
                           —
                        
                        
                           Hagejad väidavad, et kui kemikaaliamet kiitis heaks Sasoli esitatud toimiku, nõustudes kandma ta artiklis 95 osutatud nimekirja, kohtles ta sarnases olukorras olevaid ettevõtjaid ilma objektiivse põhjenduseta erinevalt, rikkudes seeläbi diskrimineerimiskeelu põhimõtet.
                        
                     
         
               3.
            
            
               Kolmas väide, et kahjustatud on määrusega nr 528/2012 loodud võrdseid võimalusi ja tekitatud kõlvatu konkurents
               
                           —
                        
                        
                           Hagejad väidavad, et Sasoli kandmisega artiklis 95 osutatud nimekirja jättis kemikaaliamet kohaldamata määruse nr 528/2012 artiklites 62 ja 63 ette nähtud eeskirjad, mille eesmärk on tagada võrdsed võimalused sellistele ettevõtjatele nagu hagejad, kes on osalenud 1-propanooli läbivaatamises ja sellistele ettevõtjatele nagu Sasol, kes ei ole selles osalenud.
                        
                     
         
      (1)  Euroopa Parlamendi ja nõukogu 22. mai 2012. aasta määrus (EL) nr 528/2012, milles käsitletakse biotsiidide turul kättesaadavaks tegemist ja kasutamist (ELT L 167, lk 1).